ALLAHABAD: संगम की सैर करने के लिए अभी तक आपको या देश के किसी भी हिस्से से आने वाले पर्यटकों से नाविक अपनी मर्जी के हिसाब से किराया वसूलते थे. कोई रेट निर्धारित ना होने की वजह से आप ठगा हुआ भी महसूस करते होंगे. अब यह मनमानी ज्यादा दिनों तक नहीं चल पाएगी. प्रयागराज मेला प्राधिकरण ने नावों का रेट निर्धारित करने का फैसला किया है. यह व्यवस्था कुंभ के पहले से शुरु होकर हमेशा के लिए उपलब्ध कराने की भी योजना है.